Dostál, Ondrej, poslanec NR SR (2018-10-23):
Vážené kolegyne, kolegovia, teraz som trochu v rozpakoch, lebo máme odovzdaný na zverejnenie pozmeňujúci návrh pána poslanca Madeja, ktorý v podstate nadväzuje na tú, ten jeho pozmeňujúci návrh k novele ústavy, a teda bez schválenia, schválenia pozmeňujúceho návrhu poslanca Madeja k zákonu o Ústavnom súde je, je nevykonateľný, nevykonateľná tá novela ústavy, teda vy, tak ako ju navrhuje, navrhujú poslanci SMER-u a SNS, a teda nestihol písomnú rozpravu ani sa ústne nestihol prihlásiť do rozpravy, čiže v zásade nebudeme mať asi o čom rokovať a mal by, mal by stiahnuť aj ten svoj pozmeňujúci návrh k ústave, lebo je to, je to, je to nerealizovateľné bez toho, aby sa to premietlo do, do rokovacieho poriadku. Takže chcel som vlastne vystúpiť, vystúpiť k tomu, že je to to riešenie, s ktorým prišiel SMER a SNS zatiaľ, a dúfam, že nikto z opozície na to neskočí, a teraz sa nepozerám na kolegov z OĽANO, lebo oni v tomto, o nich som to nepočul, nebudem hovoriť, o kom som to počul, ale dúfam, že nikto z opozície na to, na to neskočí, aby odsúhlasil zmenu vládneho návrhu, s ktorými prichádzajú poslanci dvoch vládnych strán, teda SMER-u a SNS, lebo nielenže zásadným spôsobom, oveľa zásadnejším spôsobom ako vládny návrh, ako všetky opozičné návrhy dohromady mení spôsob výberu ústavných sudcov a narušuje rovnováhu moci, ale zároveň, zároveň obsahuje aj takú dosť nepríjemnú fintu. Jednak to, že ak nebude verejná voľba, tak ústavné, teda v tajnej voľbe, si bude môcť priamo časť koalície, napr. na základe dohody s fašistami, zvoliť trebárs Roberta Fica priamo na Ústavný súd a už nebude nikto ďalší, kto bude o tom rozhodovať, ako dnes prezident si vyberá, aj keď niekedy tie voľby, ako bolo v prípade voľby medzi kandidátmi pani Laššákovou a pani Mamojkom, asi ťažké sa rozhodnúť, ale, ale nebude tam už žiadna brzda a 90 hlasov v tajnej voľbe a my nebudeme vedieť, kto to bol, či ste sa spriahli s fašistami, alebo s kým, keď 90 hlasov zahlasuje, tak Fico bude ústavným sudcom, a ak tam budú navolení ďalší vhodní naši ľudia, tak bude trebárs aj predsedom Ústavného súdu a splní sa mu jeho sen. A druhá závažná vec, ktorá je obsiahnutá v tom návrhu, a kde nás, kde nás pán poslanec Madej dostal do omylu, je to, že tam budú dvojičky, že tam nebude ten systém, ako je dnes, že pri 8 chýbajúcich ústavných sudcov si prezident, teda zvolí parlament 16 kandidátov a prezident si vyberie 8, tak je to dnes, tak je to v tom vládnom návrhu, tak to ostáva aj vo všetkých, po schválení všetkých pozmeňujúcich návrhov, s ktorými prišla opozícia, iba SMER a SNS, bez toho, aby to nejako zdôvodnili, nielenže zavádzajú priamu voľbu ústavných sudcov parlamentom bez toho, aby prezident vyberal, čiže vynechanie prezidenta, čo tiež nie je nejako zdôvodnené, ale, ale prichádzajú aj so systémom dvojičiek, teda nie dvojnásobného počtu kandidátov, ale, ale teda že, že si budú vyberať z dvojíc. Čiže zvolíme takú dvojicu, takú dvojicu a vždycky jedného z tej dvojice, nie z dvojnásobného počtu kandidátov. Prečo? To tiež nie je nejako zdôvodnené a dúfam, že žiadna z opozičných strán nesadne na lep tomuto návrhu, ako dostať Roberta Fica na Ústavný súd. Ďakujem za pozornosť.